จงเสนอไอเดีย ปี 2020 เผชิญกับโควิด-19 ปี 2021 เราจะเจอกับอะไรบ้างเศรษฐกิจและการลงทุน
1.  ปี 2020 ถือเป็นช่วงเวลาที่ยากลำบากทั้งในเชิงเศรษฐกิจและการลงทุนซึ่งได้รับผลกระทบโดยตรงจากการระบาดของโควิด-19 
-  สะท้อนผ่านความผันผวนจากดัชนี VIX Index ที่ปรับขึ้นทำระดับสูงสุดในรอบ 30 ปี ที่ 82.7 
-  สินค้าโภคภัณฑ์อย่างราคาน้ำมันดิบ (WTI-F) ติดลบเป็นครั้งแรกของประวัติศาสตร์ที่ -37 ดอลลาร์ต่อบาร์เรล
-  ในขณะที่สินทรัพย์ปลอดภัยอย่างทองคำทำสถิติสูงสุดเป็นประวัติการณ์ที่ 2,060 ดอลลาร์ (+35% จากปีที่ผ่านมา) 
-  อัตราผลตอบแทนพันธบัตรสหรัฐฯ 10 ปี ปรับตัวลงกว่า 1.35% มาอยู่ที่ 0.55% และสำหรับเศรษฐกิจเข้าสู่ภาวะถดถอยกันทั่วโลก (Recession) 

2.  กองทุนการเงินระหว่างประเทศ (IMF) ได้ประมาณการความเสียหายของเศรษฐกิจโลกในครั้งนี้สูงถึง 28 ล้านล้านดอลลาร์สหรัฐ 
-  โดยประมาณการเศรษฐกิจโลกหดตัว 4.4% เมื่อเทียบกับช่วงเดียวกันปีก่อน (YoY) นำโดยสหรัฐฯ -4.3% ยุโรป -6 ถึง -12% ญี่ปุ่น -5.3% 

3.  สำหรับประเทศไทย : 
-  คาดการณ์ว่าจะ -7% 
-  ในขณะที่ประเมินว่ามีเพียงไม่กี่ประเทศที่เศรษฐกิจในปีนี้อาจเติบโต นำโดยจีน ไต้หวัน และเวียดนาม 
-  สำหรับตลาดหุ้นโลก (MSCI ACWI) ระหว่างทางปรับตัวลง 32% จากปีก่อนถึงจุดต่ำสุด

4.  ในขณะที่ความคืบหน้าของวัคซีนมีพัฒนาการในทิศทางที่ดีขึ้นอย่างมาก ภายหลัง 3 บริษัทชั้นนำอย่าง Pfizer Moderna และ AstraZeneca ต่างรายงานผลการทดลองวัคซีนระยะที่สามออกมาในประสิทธิผลสูงกว่า 70-95% และล่าสุดเริ่มมีการกระจายวัคซีนและเริ่มฉีดกันในบางประเทศแล้วนำโดยประเทศจีน สหรัฐฯ และยุโรป ซึ่งมีการประเมินว่าประชากรในระดับ 1 พันล้านคนจะได้รับวัคซีนในช่วงไตรมาส 2 ปี 2021 

5.  ตลาดหุ้นเข้าสู่ภาวะ Risk On และคาดว่าจะคงอยู่ต่อไปอย่างน้อยถึงช่วงไตรมาสแรกปี 2021 และสำหรับความกังวลเรื่องการกลับมาระบาดระลอกสองในประเทศ  เป็นปัจจัยกดดันการลงทุนระยะสั้น หากเทียบกับการปรับฐานของตลาดหุ้นประเทศอื่นๆ ที่เผชิญกับปัจจัยเดียวกัน พบว่าหลายประเทศก็เริ่มประกาศล็อกดาวน์เป็นพื้นที่แบบระยะยาวไปถึงกลางเดือนหน้า พบว่า เมื่อประกาศล็อกดาวน์ ตลาดหุ้นจะปรับตัวลดลงราว 3-8% 

6.  คาดว่าเศรษฐกิจโลกจะเริ่มเข้าสู่ช่วงการฟื้นตัว ‘Recovery Stage’ ในไตรมาส 2 ปี 2021 เป็นต้นไป 
-  โดยบริษัทต่างๆ จะเริ่มทยอยกลับมาลงทุน (Capex Cycle) และ Restocking 
-  ในขณะที่รัฐบาลและธนาคารกลางจะมีบทบาทในการสนับสนุนการกระตุ้นเศรษฐกิจในทุกวิถีทาง 
-  ส่งผลให้คาดว่าจะเห็นการเปลี่ยนถ่ายของกลุมอุตสาหกรรมจาก Growth to Value ตามการฟื้นตัวของเศรษฐกิจเช่นกัน 

7.  โดยปัจจุบันหลายประเทศในภูมิภาคเอเชีย เช่น อินโดนีเซีย ไทย สิงคโปร์ มีสัดส่วน Value สูงเมื่อเทียบกับภูมิภาค
-  ซึ่งคาดว่าจะได้ประโยชน์จากเม็ดเงินในรอบนี้ (ในเดือนพฤศจิกายน 3 จาก 4 ตลาดหุ้นที่ปรับตัวขึ้นสูงที่สุดในภูมิภาค ได้แก่ สิงคโปร์ ไทย และอินโดนีเซีย) 
-  สำหรับ Valuation ของกลุ่ม Value โดยเฉพาะแถบประเทศเอเชีย (MSCI Asia Pacific Index) ปัจจุบันซื้อขาย PER ที่ 26 เท่า PBV 1.7 เท่า ต่ำกว่าเมื่อเทียบกับยุโรปและโลกอยู่มาก (PER 32-49 เท่า ตามลำดับ) 
-  หากประเมินในเชิงอัตราการเติบโตของตลาดหุ้นในปีหน้า พบว่า ตลาดหุ้นเกิดใหม่เป็นกลุ่มที่มีอัตราการเติบโตสูงที่สุด 31% เมื่อเทียบกับสหรัฐฯ ที่ 21% 
-  ในขณะที่วัดจากมาตรการควบคุมสถานการณ์โควิด-19 (Bloomberg Resilience Score) พบว่า ประเทศที่ได้คะแนนสูงส่วนมากอยู่ในโซนฝั่งประเทศเอเชีย 

8.  ในขณะที่หลายประเทศในตะวันตกกลับมาเผชิญกับการระบาดระลอกสองอีกครั้งซึ่งคาดว่าเศรษฐกิจจะฟื้นตัวช้ากว่าฝั่งตะวันออก 
ฉะนั้นคาดว่าในช่วงไตรมาสแรกปี 2021 คาดว่า Fund Flow จะยังไหลเข้ามาฝั่งภูมิภาคเอเชีย และคาดว่ากลุ่ม Value Play จะยังให้ผลตอบแทนที่ดี 

 
4.ข่าวเศรษฐกิจและการเงิน,5.ความรู้ทางการเงิน